Ousmane Dembélé

Masour Ousmane Dembélé (født 15. mai 1997) er en fransk fotballspiller som spiller for den spanske klubben Barcelona.Ousmane Dembélé ble født i Vernon i regionen Normandie i Frankrike med far fra Mali og mor fra Mauritania.
Dembélé startet karrieren hos Rennes, hvor han ankom i 2010 som 13-åring. Han ble flyttet opp på A-laget om sommeren i 2015, etter å ha tilbragt én sesong på reservelaget. Dembélé hadde allerede tiltrukket seg interesse fra andre klubber, og ville ikke vente på sjansen til å markere seg. Konflikten eskalerte da Dembélé uteble fra trening. Tilnærmelser fra Benfica og Red Bull Salzburg ble avslått av Rennes, som nektet å selge ham. I oktober 2015 signerte han sin første profesjonelle kontrakt med en varighet på tre år. I november fikk han sin debut, og markerte seg umiddelbart. Dembélé endte 2015/16-sesongen med 12 scoringer på 26 kamper, og ble tildelt prisen som årets unge spiller i Ligue 1.
Borussia Dortmund punget ut €15 millioner til Rennes for å sikre seg hans underskrift. 12. mai 2016 skrev Dembélé under en femårskontrakt med varighet til 30. juli 2021. Dembélé var en sterk bidragsyter til at Dortmund vant DFB-Pokal i 2017. Med en scoring og en målgivende pasning hjalp han laget sitt snu kampen til seier 3-2 over Bayern München i semifinalen. I finalen scoret han lagets første mål i 2-1 seieren over Eintracht Frankfurt.
Sommeren 2017 gikk Barcelona inn for å kjøpe Dembélé. Den katalanske klubben hadde nettopp solgt Neymar for rekordsummen £198 millioner, og siktet seg inn på Dembélé, som da var regnet som et av de største løftene i fotballverden. Dortmund ønsket imidlertid å holde ham i klubben. Da Dortmund avslo Barcelonas tilbud, valgte Dembélé å streike for å tvinge gjennom en overgang. 25. august 2017 ble Dortmund og Barcelona enige om en overgangssum på 105 millioner euro pluss fremtidige bonuser for Dembélé. 28. august 2017 skrev han under en femårskontrakt med Barcelona, med en utkjøpsklausul på 400 millioner euro. Overgangssummens størrelse var på tidspunktet tidenes nest største, bare slått av Neymars overgang til Paris St. Germain noen uker i forveien.
Oppholdet hos Barcelona har vært preget av skadeproblemer, ustabile prestasjoner og holdningsproblemer. Med et halvt år igjen av femårskontrakten, befinner han seg frosset ut av førstelagstroppen som følge av at partene verken har klart å komme til enighet om kontraktsforlengelse eller funnet en klubb villig til å kjøpe ham. Dembélé skal ha blitt fortalt av ledelsen i Barcelona at han ikke vil få spille for klubben igjen.


== Landslaget ==
Den 1. september 2016 fikk  han sin første landskamp for Frankrike mot Italia. 13. juni 2017 scoret han sitt første landslagsmål for Frankrike mot England.Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.Han ble tatt ut i Frankrikes EM-tropp til EM i fotball 2021.Han ble tatt ut i Frankrikes tropp til VM i fotball 2022 i Qatar.


== Referanser ==


== Eksterne lenker ==
(de) Ousmane Dembélé – Munzinger Sportsarchiv 
(en) Ousmane Dembélé – FIFA 
(en) Ousmane Dembélé – UEFA 
(fr) Ousmane Dembélé – LÉquipe 
(en) Ousmane Dembélé – Transfermarkt 
(en) Ousmane Dembélé – national-football-teams.com 
(en) Ousmane Dembélé – WorldFootball.net 
(en) Ousmane Dembélé – Soccerbase.com 
(en) Ousmane Dembélé – FootballDatabase.eu 
(en) Ousmane Dembélé – Soccerway